АҞӘА, рашәара 27 - Sputnik. Аҵыхәтәантәи уахыки-ҽнаки рзы игәаҭаз 102-ҩык рахьтә аӡәгьы акоронавирус адиагноз рзышьақәыргыламызт, абри атәы аанацҳауеит COVID-19 ауаа рацәыхьчаразы Аоперативтә штаб.
Апандемиа рыларҳәеижьҭеи Аԥсны иахьаҵанакуа ичмазаҩхаз 38-ҩык рахьтә иахьазы ԥшьҩык Гәдоуҭатәи ахәышәтәырҭаҿы ишьҭоуп, 33-ҩык ргәабзиара шьақәгылеит, аӡәы лыԥсҭазаара далҵит.
Урыстәыла иахьаҵанакуа аепидемиа алаҵәеижьҭеи ичмазаҩхеит 627 646-ҩык. Рыԥсҭазаара иалҵит 8969-ҩык, рҽырхәышәтәит 393 352-ҩык апациентцәа.
Адунеизегьтәи агәабзиарахьчаратә еиҿкаара аҵыхәтәантәи адыррақәа рыла, акоронавирус зыхьыз рхыԥхьаӡара жә-миллионки бжаки инареиҳаны, урҭ рахьтә 490 нызқьҩык инарзынаԥшуа рыԥсҭазаара иалҵит.
Акоронавирус иадҳәалоу ажәабжьқәа шәрыԥхьар ҟалоит абра>>